Blagoje Simić

Blagoje Simić (rođen 1. jula 1960) ratni je zločinac, optužen za zločine na području Bosanskog Šamca za vrijeme rata u Bosni i Hercegovini. Pretresno vijeće Haškog suda Simića je proglasilo krivim 17. oktobra 2003. i osudilo na 17 godina zatvora za progone nesrpskih civila u općini Bosanski Šamac u razdoblju od 17. aprila 1992. do 31. decembra 1993.

Simić, ljekar po zanimanju, bio je politički lider Srba u Bosanskom Šamcu, gradu na sjeveru Bosne i Hercegovine, u kojem je živjelo 17.000 Hrvata i Bošnjaka i isto toliko Srba prije nego što su ga osvojile srpske vojne snage u aprilu 1992.

Haški sud je 27. marta 2007. saopćio da je Blagoje Simić prebačen u Ujedinjeno Kraljevstvo na odsluženje kazne.

 Također pogledajte 
 Genocid u Bosni i Hercegovini

 Vanjski linkovi 
Međunarodni krivični sud za Jugoslaviju - Podaci o predmetu Simić i drugi
Međunarodni krivični sud za Jugoslaviju - Vijest o izdržavanju kazne

Kategorija:Rođeni 1960.
Kategorija:Biografije, Šamac
Kategorija:Ratni zločinci u ratu u Bosni i Hercegovini